Det var både det økonomiske tilbud og EXPALs fremtidsplaner for AMA, der afgjorde vinderen af udbuddet. AMA giver nemlig EXPAL mulighed for at udvide sit udbud af små og mellemstore kaliberammunition, som AMA producerer nu. AMA, der indtil i dag hørte under Forsvarskommandoen, er nu blevet til en privat virksomhed. Den danske afdeling vil fungere som EXPALs kommercielle base samtidig med, at AMAs udbud bliver suppleret med de produkter og serviceydelser, som EXPAL tilbyder til forsvarsministerier i hele verden. AMA ligger i Elling ved Frederikshavn og har 135 medarbejdere. De vil i hvert fald ikke i første omgang blive berørt af salget.

Opsummering:
Det nordjyske ammunitionsarsenal (AMA) er nu blevet solgt til den spanske ammunitionsproducent efter to udbudsrunder.